རྫས་ལྔ་རིན་ཆེན་སྒྲོན་མེའི་གསལ་ཐེམས་
བཞུགས་སོ། །
།རྫས་ལྔ་རིན་ཆེན་སྒྲོན་མེའི་རྒྱུད། གཏོར་མའི་གསལ་ཐེམས་བསྟན་
ནི། ཐམས་ཅད་གཞུང་དུ་གསལ་བ་ལ། འདིར་བྱས་ཐབས་རྣམ་པ་བདུན་དུ་འབྱུང༌།
གཅིག་པ་བཅའ་བའི་རིམ་པ་ནི། ལྟ་བ་རབ་འབྲིང་ཐ་གསུམ་སྟེ། རབ་ཀྱིས་སྣང་སྲིད་
གཏོར་མ་རུ་ཤེས་ཀྱང་ཆ་གསུམ་བཅའ་བ་ནི། བདེར་གཤེགས་ཞི་ཁྲོ་ཡོངས་རྫོགས།
དམ་ཅན་བོན་སྐྱོང་ཡོངས་རྫོགས། ཡོན་ཏན་ལན་ཆགས་སྙིང་རྗེ་ཡོངས་རྫོགས། དེ་
ལ་མགྲོན་བཞི་ཐུགས་དམ་བསྐང་པའོ། །འབྲིང་གི་ཆ་ལྔ་བཅའ་བ་ནི། བདེར་
གཤེགས་ཞི་བ་ཡོངས་རྫོགས་ཡེ་ཤེས་ཁྲོ་ཚོགས་ཡོངས་རྫོགས། དབྱིངས་ཀློང་མ་ཚོགས་
ཡོངས་རྫོགས། གསུམ་པོ་གོང་གི་དཀྱུས་ལྟར་བྱས་ལ། དེས་མགྲོན་བཞི་ཐུགས་དམ་
བསྐང་པའོ། །ཐ་མས་རང་རང་ངོ་ལེན་གྱི་གཏོར་མ་བཅའ་སྟེ། ལྷ་གྲངས་བརྒྱ་དང་
སོ་ལྔ་ལ། གཏོར་མ་བརྒྱ་དང་སོ་ལྔ་བཅའ། ཡི་དམ་གཏོར་མ་དབུས་སུ་བཤམས། སྡེ་
དཔོན་དྲེགས་པ་ལ་སོགས་མགྲོན་རིགས་རྣམས། ཕྱོགས་བཞི་མཚམས་བརྒྱད་རང་
རང་གནས་ཚུལ་དང་། ཕྱི་རིམ་ནང་རིམ་མ་ནོར་བར་བཤམས། གཏོར་མ་དེ་རྣམས་
ཀྱི་ནང་ནས་སྤྱི་ཀུན་སྐོང་གི་གཏོར་མ་གསུམ་བྱུང་སྟེ། ཡོ་བྱད་ཀུན་ལྡན་འཚོགས་ཀྱི་
མཆོད་པ་དེས། མགྲོན་བཞི་ཀུན་ལ་སྐོང་པའོ། །ནར་མ་ཉམས་ལེན་གྱི་རྒྱུན་གཏོར་
དེས། མགྲོན་བཞི་ཀུན་ལ་སྐོང་པའོ། །སྣང་སྲིད་ཡོངས་རྫོགས་ཀྱི་བསྐང་གཏོར་དེས།
113

གསུང་རབ་སྒོ་མཛོད་རིན་པོ་ཆེའི་གླེགས་བམ།
124
མགྲོན་བཞི་ཀུན་ལ་སྐོང་པའོ། །གཉིས་པ་འདབ་དང་རྒྱན་གྱི་རིམ་པ་ནི། ཚེ་ནོར་
བསྲུང་བསྒྲུབ་ཞི་བའི་དུས་སུ། ཟླམ་སྐོར་སྒོང་འདྲིལ་གྲངས་འདས་བརྩིགས། མཛེས་
ལེགས་པད་འདབ་གྱེས་འདྲ་ལ། ཉི་མ་ཟླ་བ་ནོར་བུས་བརྒྱན། རླུང་རི་མེ་རི་འབར་བ་
བྱས། བཀྲ་ཚོགས་རིགས་དང་རིགས་རྟགས་བཀོད། ཕྱི་ནང་བསྙེན་བསྒྲུབ་རྒྱས་པའི་
དུས། གྲུ་བཞི་ཟླུམ་ཐབས་གྲངས་འདས་རྩིག །འཁོར་ལོ་དབལ་ལྡན་གྲུ་བཞི་ལ། ཉི་
མ་ཟླ་བ་རླུང་རི་མེ་རི་འབར་བ་བྱས། བཀྲ་ཚོམ་བཀྲ་ཤིས་རྫས་བརྒྱད་བཀོད། བཟློག་
པའི་དུས་དང་དབང་གི་དུས། ཟླ་གམ་རྒྱས་ཐབས་གྲངས་འདས་བརྩིག །ཚད་མཉམ་
ཟླ་གམ་གསུམ་བརྩེགས་ལ། ཉི་ཟླ་ནོར་བུ་མཐོ་བརྩེགས་དང༌། རླུང་རི་མེ་རི་མཐོ་
བརྩེགས་དང་། བཀྲ་ཚོ་ཞགས་པ་ལྕགས་ཀྱུ་བཀོད། བསད་པའི་ལས་དང་དྲག་པོའི་
དུས། གྲུ་གསུམ་རྩེ་བཞི་གྲངས་འདས་བརྩིག །སྟེང་འོག་གྲུ་གསུམ་བསྣོལ་མ་ལ། ཉི་
ཟླ་ནོར་བུ་དབུས་སུ་བརྩིག །རླུང་རི་མེ་རི་ཕྱོགས་ཕྱོགས་འབར། བཀྲ་ཚོམ་མཚོན་ཆ་
སྣ་ཚོགས་བཀོད། མ་ཚོགས་ཡོངས་རྫོགས་གང་སྒྲུབ་དུས། གསས་བཤོས་པད་འདབ་
གྲངས་འདས་བརྩིག །པད་འདབ་གསུམ་གྱི་དབལ་སོ་ཐུར། ཉི་མ་ཟླ་བ་ནོར་བུ་དང༌།
རླུང་རི་མེ་རི་ཕྱོགས་ཕྱོགས་འབར། བཀྲ་ཚོམ་རིན་ཆེན་འཕྲེང་བ་བཀོད། བཀའ་སྐྱོང་
ཕོ་ཉ་ལས་མཁན་ལ། ནས་རིས་ཀྱི་འཁོར་ལོ་དང་མདུང་རལ་གྲི་ལྟ་བུའོ། །བཀྲ་ཚོམ་
སྣང་བ་མཛེས་ཚོན་བྱ། དཔལ་མགོན་གཡེན་ཁམས་ཐམས་ཅད་ལ། མེ་ཏོག་པད་
འདབ་ཤིང་རྟའི་ཚུལ། བསད་ཟློག་གཏོར་མ་དབལ་ལྡན་ལ། རྩི་བཅུད་མར་གྱི་སྐུད་
ན་ཞུ། གསུམ་པ་དམར་ཚོགས་རྣམས་ཀྱི་རིམ་པ་ནི། འབྱུང་བ་ལ་སོགས་སྣོད་བཏུན་
ནས། འོག་དུ་གློ་བ། དེ་ནས་མཆིན་པ། མཁལ་མ། མཚེར་པ། ཤ་ཁྲག་རུས་པ་
རྣམས་བརྩིག་གོ །དེ་སྟེང་སྙིང་དང་ཚིལ། དཀར་མངར་ཚོམ་བུ་རྣམས་བཀོད། བཞི་
པ་འགྱུར་ཆེ་བའི་རིམ་པ་ནི། ཡུ་ཏི་ཆང༌། སུམ་བརྒྱ་དྲུག་ཅུ་སྨན་དང་སྦྱར་སྟེ་ཕུལ་ན།
114

རྒྱུད་སྡེ།
རིན་ཆེན་སྒྲོན་མའི་གསལ་ཐེམས།
ཐམས་ཅད་ཀུན་ལ་འགྱུར་ཆེ་ཞིང༌། ཕོ་རྒྱུད་རྣམས་ཀྱི་ཐུགས་དམ་བསྐང་ངོ༌། །གཙང་
དག་རཀྟ་སུམ་བརྒྱ་དྲུག་ཅུ་སྨན་དང༌། ཐམས་ཅད་ཀུན་ལ་འགྱུར་ཆེ་ཞིང་། མོ་རྒྱུད་
རྣམས་ཀྱི་ཐུགས་དམ་བསྐང་ངོ༌། །ཚོགས་དང་གཏོར་མ་ཤ་ཁྲག་རུས་གསུམ་རྣམས་
སུམ་བརྒྱ་དྲུག་ཅུ་སྨན་དང་། མགྲོན་རིགས་གང་ལ་ཕུལ་ཀྱང་འགྱུར་ཆེའོ། །མཐིང་གི་
སྲིད་པ་དུང་གི་ཐོར་ཚུག་ཅན་གྱི་ཡོ་བྱད་ཐམས་ཅད་མགྲོན་གང་ལ་ཕུལ་ཀྱང་འགྱུར་
ཆེའོ། །གསེར་གྱི་སྲིད་པ་ཤེལ་གྱི་མཐོང་སྒོ་ཅན་གྱི། ཡོ་བྱད་ཐམས་ཅད་མགྲོན་རིགས་
གང་ལ་ཕུལ་ཀྱང་འགྱུར་ཆེའོ། །ཏིལ་མར་འབྲས་མར་གྲོ་བྲའོ་སྲན་མ་ལྔ་ལ། བསད་
ཟློག་གཏོར་མ་བཅའ་ན། ཤིན་ཏུ་ཡང་འགྱུར་ཆེའོ། །དཔྱིད་གསུམ་ཞི་བའི་གཏོར་མ་
ཕུལ་ན་འགྱུར་ཆེའོ། །དབྱར་གསུམ་དབང་གི་གཏོར་མ་ཕུལ་ན་འགྱུར་ཆེའོ། །སྟོན་
གསུམ་རྒྱས་པའི་གཏོར་མ་ཕུལ་ན་འགྱུར་ཆེའོ། །དགུན་གསུམ་དྲག་པོའི་གཏོར་མ་
ཕུལ་ན་འགྱུར་ཆེའོ། །ཟླ་སྟོད་དུ་ཚེ་ནོར་བསྲུང་བསྒྲུབ་ཀྱི་གཏོར་མ་ཕུལ་ན་འགྱུར་ཆེའོ།
ཉ་སྟོང་བརྒྱད་གསུམ་ལ་ཕྱི་ནང་གསང་བའི་བསྙེན་བསྒྲུབ་ཀྱི་གཏོར་མ་ཕུལ་ན་འགྱུར་
ཆེའོ། །ཟླ་སྨད་ལ་གསད་པ་དང་དྲག་ལས་རྣམས་འགྱུར་ཆེའོ། །སྡེ་བརྒྱད་དང་སྡོང་
ཞིང་གཏོར་མ་བཏང་ན་འགྱུར་ཆེའོ། །ཐོ་རངས་དང་ཉི་ཤར་ལ་ཚེ་ནོར་གསང་བསྒྲུབ་
ཀྱི་བཅུད་འཇུག་རྣམས་བྱས་ན་འགྱུར་ཆེའོ། །ཉིན་ཕྱེད་སྡེ་བརྒྱད་ལ་ཨར་གཏད་དང་
བླ་བཟུང་རྣམས་བྱས་ན་འགྱུར་ཆེའོ། །ཕྱི་འཕྲེད་བཟློག་བསྒྱུར་གྱི་ལས་རྣམས་བྱས་ན་
འགྱུར་ཆེའོ། །སྲོད་ལ་དྲག་པོའི་བསད་ལས་རྣམས་བྱས་ན་འགྱུར་ཆེའོ། །ནམ་གུང་
དགྲ་བོ་བླ་འགུག་ཅིང་ལྷ་ལྔ་དང་ཕྱེ་ན་འགྱུར་ཆེ། ལྔ་པ་གལ་ཆེ་བ་ནི། རིན་ཆེན་སྣ་
ཚོགས་ཀྱི་མཆོད་པ་ཡིན་ཏེ། ཕྱི་ནང་གཉིས་སུ་ཤེས་དགོས། ནང་མཆོད་ལ་ཟངས་
ལྕགས་ལ་སོགས་རིན་པོ་ཆེ་ཀུན་འགྲོ་ཞིང་རུང་ངོ༌། །ཕྱི་རྒྱུད་ལ་ཟངས་ལྕགས་གི་སྣོད་
ལ་མཆོད་པ་མི་གཏོང་ངོ་། །ཁྱད་པར་ཀླུ་ས་བདག་དང་སྙིང་རྗེའི་མགྲོན་རྣམས་ཀྱིས་
115

གསུང་རབ་སྒོ་མཛོད་རིན་པོ་ཆེའི་གླེགས་བམ།
124
ལེན་མི་ནུས་སོ། །དེ་ནས་གསེར་གཡུ་དངུལ་གསུམ་བྱུ་རུ་མུ་མེན་རྣམས་རུང་ངོ༌། །
ཚེ་སྒྲུབ་ཀྱི་དུས་སུ་རིན་པོ་ཆེ་སྣ་ཚོགས་ཀྱི་མཆོད་པ་ཕུལ་ན་འགྱུར་ཆེའོ།
།འབྱུང་བ་
ལྔའི་བཅུད་མདངས་དང་། ཡེ་ཤེས་རྫུ་འཕྲུལ་ལས་གྲུབ་རྣམས་ཀྱི་མཆོད་པ་ཕུལ་
ན། ཚེ་བཅུད་མདངས་ཀྱི་རྟེན་དང༌། ལྷ་ཚོགས་རྣམས་ལ་མཆོད་པ་རུ་འགྲོ་བ་གལ་
ཆེའོ། །ནོར་སྒྲུབ་ཀྱི་དུས་སུ་རིན་པོ་ཆེ་སྣ་ཚོགས་ཀྱི་མཆོད་པ་ཕུལ་ན། ཐུན་མོང་ནོར་
གྱི་འདུ་འཛིན་རྟེན་དང་། ལྷ་ཚོགས་རྣམས་ཀྱི་བསྲུང་བསྒྲུབ་ཀྱི་དུས་སུ་སྲ་བརྟན་གུར་
གྱི་བརྗིད་བརྟན་དང་། ལྷ་ཚོགས་བསྙེན་སྒྲུབ་ཀྱི་དུས་སུ་རིན་པོ་ཆེ་སྣ་ཚོགས་མཆོག་
ཐུན་དངོས་གྲུབ་ཀྱི་རྟེན་དང༌། ཡེ་ཤེས་ལྔའི་བྱིན་རླབས་འབྱུང་བས་གལ་ཆེའོ། །ཞི་
བའི་དུས་སུ་ཉོན་མོངས་དུག་ལྔ་ཞི་བྱེད་ཀྱི་མཆོད་པ་ཡིན་པ་གལ་ཆེའོ། །རྒྱས་པའི་
དུས་སུ་ཕུན་སུམ་ཚོགས་པ་མངའ་ཆེ་བའི་མཆོད་པ་ཡིན། དབང་གི་དུས་སུ་སྣང་
སྲིད་འབྱུང་ལྔ་འདུ་བའི་རྟེན་དང་མཆོད་པ་ཡིན། དྲག་པོའི་དུས་སུ་ཐུགས་རྗེ་རྫུ་
འཕྲུལ་དྲག་ཚད་ཀྱི་རྟེན་དང་མཆོད་པ་ཡིན། གང་སྒྲུབ་ལས་མཁན་དགྲ་ལ་སྦད་
པའི་དཔའ་ངར་དང་སྟོབས་ཤུགས་སུ་འགྲོ་བས་གལ་ཆེའོ། །ལས་མཁན་རྣམས་ལ་
ཕ་རོལ་གྱི་ཕུར་ཟོར་དང་འཁོར་ལོའི་རྩེ་ཕོག་ན་ཟློགས་པའི་རྟགས་སུ་བྱུང་ན། གསོ་
སྐྱོང་དང་གཟི་བརྗིད་དུ་འགྲོ་བས་གལ་ཆེ། ཚེ་ནོར་བསྲུང་སྒྲུབ་ཀྱི་དུས་སུ་གཏོར་མ་
མདུན་ལ་བསྟན་པ་གལ་ཆེ། བདག་གི་མདུན་གཏོར་མ་ལ་བསྟན་པ་གལ་ཆེ། བསྙེན་
སྒྲུབ་དང་རྒྱུན་ནར་མའི་དུས་སུ་བདག་དང་གཏོར་མ་མདུན་ཕྱོགས་ཤར་སར་གལ་
ཆེའོ། །བར་ཆོད་བགེགས་སྐྲད་ཀྱི་དུས་སུ་བདག་དང་གཏོར་མ་བདུད་ཕྱོགས་སུ་གལ་
ཆེ། སྡེ་བརྒྱད་སྒོས་གཟིར་ཀྱི་དུས་སུ་ཁོ་རང་ཡོད་ཕྱོགས་སུ་གལ་ཆེ། བདག་དང་
གཏོར་མ་བསད་པ་དགྲ་སྒྲོལ་གྱི་དུས་སུ་དགྲ་ཕྱོགས་སུ་བདག་དང་གཏོར་མ་གལ་ཆེ།
དབང་ལ་མགྲོན་གྱི་རིམ་པ་ནི། བདེར་གཤེགས་ཞི་ཁྲོ་ལ་སོགས་སྲི་ཞུའི་མགྲོན་རྣམས།
116

རྒྱུད་སྡེ།
རིན་ཆེན་སྒྲོན་མའི་གསལ་ཐེམས།
བོན་ཉིད་དབྱིངས་ནས་སྤྲུལ་པའི་ཕྱིར། སྤྱན་འདྲེན་དགྱེས་པ་བསྐྱེད་དགོས། འཁྲུལ་
རྟོག་དུག་ལྔ་འཇོམས་པའི་ཕྱིར། ཕྱི་ནང་གསང་བའི་མཆོད་པས་མཉེས་དགོས། འགྲོ་
དྲུག་ཐུགས་རྗེས་བཟུང་བའི་ཕྱིར། སླར་ཡང་འགྲོ་བའི་དོན་ལ་བྱོན་དགོས། བོན་སྐྱོང་
དཔལ་མགོན་ལ་སོགས་ཡོན་ཏན་གྱི་མགྲོན་རྣམས་བསྟན་པ་བསྲུང་བའི་ཕྱིར། ཐ་
དང་དམ་ཚིག་བདར་དགོས། དམ་རྫས་དམ་ཆུ་ཡིན་པའི་ཕྱིར། ཐུགས་དམ་མཉེས་
སྐོང་ཚིམས་དགོས། ལས་མཁན་ཡིན་པའི་ཕྱིར། གང་ལ་བྱ་བ་མྱུར་དུ་སྒྲུབ་དགོས།
སྡེ་བརྒྱད་ལ་སོགས་ལན་ཆགས་མགྲོན་དུ་གྱུར་པ་རྣམས། གདུག་རྩུབ་ལོག་ལྟ་ཞི་བའི་
ཕྱིར། ཐུགས་རྗེས་ཟིལ་གྱིས་གནོན་དགོས། སྔ་ཕྱི་ལན་ཆགས་བྲལ་བའི་ཕྱིར། འདོད་
དགུ་རེ་བ་བསྐོང་དགོས། ལས་ཀྱི་མཐའ་མི་ལོག་པའི་ཕྱིར། ལ་ཆེན་དབྱིངས་སུ་བཟླ་
དགོས། རིགས་དྲུག་ལ་སོགས་སྙིང་རྗེའི་མགྲོན་རྣམས། དམན་པའི་རིགས་ཡིན་པའི་
ཕྱིར། སྙིང་རྗེ་བྱམས་པས་སྐྱོབ་དགོས། སྦྱིན་པའི་ཡུལ་ཡིན་པས་རང་རང་འདོད་པ་
ཚིམས་དགོས། བདེ་བ་གཏན་དུ་ཐོབ་པའི་ཕྱིར། བོན་ཉིད་དབྱིངས་སུ་སྟིམ་དགོས།
བདུན་པ་སྤང་བླང་གི་རིམ་པ་ནི། ཤ་དང་ཆང་དང་བཤོས་དང་གསུམ། དུག་གསུམ་
འཇོམས་ཕྱིར་མཆོད་པར་རོལ། ཐུགས་དམ་དབྱིངས་སུ་བསྐང་པར་འགྱུར། སྒྲུབ་
གཤེན་ལྕམ་དྲལ་འཁོར་བཅས་རྣམས། ཤ་ཆང་བཤོས་ལ་རོལ་པ་ན། སྐུ་གསུང་ཐུགས་
ཀྱི་དངོས་གྲུབ་ཐོབ། འཆལ་འཆོལ་མྱོས་པའི་ཆང་འཐུང་དང་། མི་གཙང་རྐུ་འཕྲོག་
ཡོ་བྱད་བཤོས། སྲོག་དབུགས་བསྔོས་པའི་ཤ་ཟོས་ན། བདུད་དང་སྲིན་པོའི་ལས་སྤྱོད་
ཡིན། ལོག་པར་གོལ་ཕྱིར་གཏན་དུ་སྤང་། ཕྱི་ནང་གསང་བའི་དམ་ཚིག་ལ། གོང་གི་
ལེའུ་སྐོར་བདུན་གྱི།
གསལ་ཐིམས་གནས་ཚུལ་རྫོགས་ཚུལ་སྟོན། དང་པོ་གནས་ཚུལ་བསྟན་པ་ནི།
མཐོ་དགུ་གྲུ་བཞི་འདོམ་གང་དབུས། རྒྱལ་པོ་ཡེ་ཡོད་གསལ་མཆོག་སྟེ། སྙིང་གི་
117

གསུང་རབ་སྒོ་མཛོད་རིན་པོ་ཆེའི་གླེགས་བམ། 124
དབུས་ན་ཀུན་ལ་ཁྱབ། བློན་པོ་ཀུན་འབྱེད་འཕྲུལ་སྣང་དེ། གློ་བའི་སྡོམ་ནས་ཀུན་ཏུ་
རྒྱུ། བཙུན་མོ་འདུ་ཤེས་ཉེར་ལེན་མ། ཕོ་བའི་འཐིལ་ན་ཐམས་ཅད་གསོ། ཕྱིའི་སྡེ་ལྔ་
ནང་འབངས་བདུན། དེ་ལྟར་རྣམས་གྲངས་བཅོ་ལྔ་འདི། སོ་སོར་རིགས་མཐུན་
རྣམས་འབྲེལ་མ་ཆད་པར་ཟུང་འཇུག་དུ་གནས་སོ། །བྱེ་བྲག་བརྒྱད་ཁྲི་བཞི་སྟོང་
འབྱུང་། བསྡུས་པས་རིག་དང་མ་རིག་གོ །རིག་ན་རྫས་ལྔའི་སྒྲོས་འདོག་བྲལ། མ་
རིག་རྫས་ལྔའི་སྦྱང་ཐབས་བསྟན། ལྟ་བ་རབ་དང་སངས་རྒྱས་ཀྱི་སྤྱན་གྱིས། ཕྱི་ནང་
གསང་བའི་དམ་རྫས་ཀུན། མཐོང་ཞིང་རོལ་སྟེ་སྦྱང་བའོ། །ལྟ་བ་འབྲིང་དང་ཐ་མ་ཆུ་
བུར་གྱི་མིག་གིས། གསང་བའི་རྫས་ལྔ་མི་མཐོང་སྟེ། ཐམས་ཅད་ཀུན་ལ་སྤྱོད་སྟེ་སྦྱང་
བའོ། །ཕྱིའི་བྱང་སེམས་དཀར་པོ་ནི། འབྱུང་བ་ནམ་མཁའི་ཁམས་ལ་ཁྱབ། ཉི་ཟླ་
གཟའ་སྐར་གཞའ་ཚོན་སྤྲིན། རྩི་མེ་ཏོག་དཀར་པོ་རིན་ཆེན་ཤེལ། སྣང་སྲིད་སྣོད་
བཅུད་ཐམས་ཅད་ནི། སྦྲག་ལ་རོལ་སྟེ་ཕུལ་བ་ཡིས། རྣམ་ཤེས་ཀྱི་བདུད་འཇོམས་
ཤིང་། ཉོན་མོངས་ཞེ་སྡང་གདུག་སེམས་རྣམས། བྱམས་པ་ཆེན་པོ་གནས་གྱུར་ན།
སྟོང་ཉིད་ཡེ་ཤེས་དབྱིངས་སུ་རྒྱས། ཕྱིའི་དྲི་ཆེན་གསེར་མདོག་ནི། འབྱུང་བ་རླུང་གི་
ཁམས་ལ་བྱས། རྩི་མེ་ཏོག་རིན་ཆེན་ལྗང་ཀུ་རིན་ཆེན་གཡུ། སྣང་སྲིད་སྣོད་བཅུད་
ཐམས་ཅད་ནི། སྦྲག་ལ་རོལ་སྟེ་ཕུལ་བ་ཡིས། འདུ་བྱེད་ཀྱི་བདུད་འཇོམས་ཤིང་།
ཉོན་མོངས་ང་རྒྱལ་དྲེགས་པ་རྣམས། ཞི་བ་ཆེན་པོ་གནས་གྱུར་ན། མཉམ་ཉིད་ཡེ་
ཤེས་དབྱིངས་སུ་རྒྱས། ཕྱིའི་པདྨ་རཀྟ་ནི། འབྱུང་བ་མེའི་ཁམས་ལ་བྱས། རྩི་མེ་ཏོག་
དམར་པོ་བྱི་རུ་ཟངས། སྣང་སྲིད་སྣོད་བཅུད་ཐམས་ཅད་ནི། སྦྲག་ལ་རོལ་སྟེ་ཕུལ་བ་
ཡིས། ཚོར་བའི་བདུད་འཇོམས་ཤིང་། ཉོན་མོངས་འདོད་ཆགས་འཛིན་རྟོག་རྣམས།
སྦྱིན་པ་ཆེན་པོ་གནས་གྱུར་ན། སོར་རྟོགས་ཡེ་ཤེས་དབྱིངས་སུ་རྒྱས། ཕྱིའི་དྲི་ཆུ་ལྗང་
ཁུ་ནི། འབྱུང་བ་ཆུའི་ཁམས་ལ་བྱས། རྩི་མེ་ཏོག་སྔོན་པོ་རིན་ཆེན་མཐིང༌། སྣང་སྲིད་
118

རྒྱུད་སྡེ།
རིན་ཆེན་སྒྲོན་མའི་གསལ་ཐེམས།
སྣོད་བཅུད་ཐམས་ཅད་ནི། སྦྲག་ལ་རོལ་སྟེ་ཕུལ་བ་ཡིས། འདུ་ཤེས་ཀྱི་བདུད་
འཇོམས་ཞིང་། ཉོན་མོངས་ཕྲག་དོག་རུ་ཏྲ་རྣམས། ཡངས་པ་ཆེན་པོ་གནས་འགྱུར་
ན། བྱ་གྲུབ་ཡེ་ཤེས་དབྱིངས་སུ་རྒྱས། ཕྱིའི་གསང་ཤ་གལ་ཆེན་ནི། འབྱུང་བ་སའི་
ཁམས་ལ་བྱས། རྩི་མེ་ཏོག་སེར་པོ་རིན་ཆེན་གསེར། སྣང་སྲིད་སྣོད་བཅུད་ཐམས་
ཅད་ནི། སྦྲག་ལ་རོལ་སྟེ་ཕུལ་བ་ཡིས། གཟུགས་ཀྱི་བདུད་འཇོམས་ཞིང་། ཉོན་
མོངས་གཏི་མུག་མ་རིག་པ། ཡེ་ཤེས་ཆེན་པོ་གནས་གྱུར་ན། མེ་ལོང་ཡེ་ཤེས་དབྱིངས་
སུ་རྒ